Diari Oficial de la Generalitat Valenciana


Sumari del DOGV 6303, del 05-07-2010 (2010/7622)

RESOLUCIÓ de 26 de maig de 2010, de la Direcció General per al Canvi Climàtic, per la qual s'acorda renovar al Parador de Turisme de Benicarló el registre en el sistema comunitari de gestió i auditoria ambientals (EMAS).
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6303

Data del DOGV
:   05-07-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/7622


Data del document
:   26-05-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 26 de maig de 2010, de la Direcció General per al Canvi Climàtic, per la qual s'acorda renovar al Parador de Turisme de Benicarló el registre en el sistema comunitari de gestió i auditoria ambientals (EMAS). [2010/7622]  
Vista la documentació presentada pel Parador de Turisme de Benicarló, s'emet la resolució que segueix de conformitat amb els següents  
Antecedents de fet  
Primer. El Parador de Turisme de Benicarló es troba inscrit en el sistema comunitari de gestió i auditoria ambientals (EMAS), des del 15 de març de 2004, amb el número ES-CV-000016, per als serveis d'allotjament i restauració.  
Segon. D'acord amb els requisits del sistema comunitari de gestió i auditoria ambientals (EMAS), l'organització ha de presentar anualment l'actualització de la declaració ambiental validada per un verificador ambiental registrat.  
Tercer. Amb data 15 de gener de 2010 té entrada en el registre auxiliar del Centre de Tecnologies Netes documentació del Parador de Turisme de Benicarló consistent en la declaració ambiental corresponent als períodes 2007 i 2008, validada pel verificador ambiental AENOR, acreditat per ENAC amb el núm. ES-CV-0001, el programa d'auditories, i informació de contacte per a l'actualització del registre.  
Fonaments de dret  
Primer. Mitjançant el Reial decret 85/1996, de 26 de gener, s'estableixen les normes per a l'aplicació del reglament (CEE) 1836/1993 del Consell, de 29 de juny, pel qual es permet que les empreses del sector industrial s'adherisquen amb caràcter voluntari a un sistema comunitari de gestió i auditoria ambientals.  
Segon. El Govern Valencià, mitjançant el Decret 28/1998, de 20 de març, designa a la Direcció General per al Canvi Climàtic com a organisme competent, en l'àmbit de la Comunitat Valenciana, per a realitzar les comeses i per a efectuar les funcions a què es refereix el reglament comunitari esmentat, i mitjançant l'Ordre de 5 de març de 1999, de la Conselleria de Medi Ambient, es crea i regula el Registre de Centres de la Comunitat Valenciana que tenen implantat un sistema de gestió ambiental, d'acord amb els requisits del reglament EMAS.  
Tercer. El Reglament (CE) núm. 761/2001, de 19 de març de 2001, que deroga el Reglament (CEE) 1836/1993, estableix un sistema comunitari de gestió i auditoria ambientals (EMAS) que permet la participació amb caràcter voluntari de les organitzacions per a l'avaluació i millora del comportament ambiental i la difusió de la informació.  
Quart. En l'àmbit de la Comunitat Valenciana, mitjançant el Decret 19/2009, de 3 de novembre, del president de la Generalitat, s'assignen a la Conselleria de Medi Ambient, Aigua, Urbanisme i Habitatge les competències en matèria de medi ambient. Al seu torn, i d'acord amb l'article 9 del Decret 198/2009, de 6 de novembre, del Consell, la Direcció General per al Canvi Climàtic exerceix les funcions en matèria de control de la contaminació. Pel Decret 139/2009, de 18 de setembre, s'aprova el Reglament orgànic i funcional de la Conselleria i, de conformitat amb el Decret 144/2005, de 7 d'octubre pel qual es crea el Centre de Tecnologies Netes, correspon a l'àrea del Centre de Tecnologies Netes, exercir les competències en matèria d'EMAS.  
Cinqué. El Reglament (CE) núm. 1221/2009, de 25 de novembre, que deroga el Reglament (CE) 761/2001 i les decisions 2001/681/CE i 2006/193/ce de la comissió, permet la participació voluntària d'organitzacions en un sistema comunitari de gestió i auditoria ambientals (EMAS).  
Vist quant antecedeix, com també l'informe-proposta de l'àrea del Centre de Tecnologies Netes, fent ús de les atribucions que em confereix el Reglament orgànic i funcional d'aquesta Conselleria, resolc:  
Renovar en el Registre Comunitari de Gestió i Auditoria Ambientals (EMAS), conforme al Reglament (CE) 761/2001, en vigor en el moment de la verificació i validació, el Parador de Turisme de Benicarló, pertanyent a Paradores de Turismo de España, SA, amb l'abast de les activitats d'allotjament i restauració, per al seu centre de treball ubicat a l'av. del Papa Lluna, núm. 5, de Benicarló (Castelló), amb el número: ES-CV-000016  
D'acord amb el que disposa el Reglament (CE) 1221/2009, la declaració ambiental ha de ser actualitzada i validada anualment.   
De la mateixa manera, tots els elements del sistema de gestió ambiental han de ser revisats en un període no superior a 36 mesos, és a dir, abans del 31 de desembre de 2012 i, posteriorment, ha de presentar-se la nova declaració ambiental validada davant d'aquesta direcció general.  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de la Conselleria de Medi Ambient, Aigua, Urbanisme i Habitatge, en el termini d'un mes des de l'endemà de la notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
Paterna, 26 de maig de 2010.- El director general per al Canvi Climàtic: Jorge Lamparero Lázaro.